K O R R A L D U S         

Haapsalu							      11. detsember 2013 nr 756

Ehitusloa väljaandmine Lahe tn 17
ehitise püstitamiseks

Läbi vaadanud Haapsalu Linnavalitsusele esitatud kirjaliku taotluse nr 3642 Haapsalu linnas Lahe tn 17 asuvale kinnistule (katastritunnus 18301:003:1170) raadioside masti (ehitisregistri kood 220689014) paigaldamiseks ehitusloa saamiseks. Haapsalu Linnavalitsus ja Kaitseliidu Lääne malev korraldasid 17.09.2013 linnakodanikele avaliku koosoleku, kus tutvustati kavandatava sidemasti paigaldamise asukohta ja tüüpprojekti. Arutelul ei tõstatatud küsimusi, mis seaksid kahtluse alla raadiosidemasti ehitamise sobivuse nimetatud piirkonda. Haapsalu Linnavalitsuse 25.09.2013 korraldusega nr 584 kinnitatud projekteerimistingimused on kooskõlastatud Lahe tn 17 naaberkinnistute omanikega. Juhindudes  ehitusseaduse §-dest 22-27, Haapsalu linna ehitusmääruse § 26, Haapsalu Linnavalitsuse 24.12.2003 määrusest nr 12 „Ehituslubade väljaandmise kord“, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Haapsalu linnas Lahe tn 17 asuvale kinnistule (katastritunnus 18301:003:1170) raadioside masti (ehitisregistri kood 220689014) paigaldamiseks. 
2.	Korraldus avalikustada väljapanekuga linnavalitsuse kantseleis.
3.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
4.	Korraldus jõustub teatavakstegemisest. 

Urmas Sukles									
Linnapea			Erko Kalev
			Linnasekretär